
I. PRELIMINARII

Procedurile necontencioase reprezintă o parte a procesului civil în cadrul căruia se apără interese legitime şi drepturi necontestate.  Procedura  necontencioasă se deosebeşte esenţial de cea contencioasă, atît datorită  materiei supuse judecăţii, cît şi rolului părţilor în cadrul acestei instituţii. Procedurile necontencioase sînt de trei feluri: procedura specială, procedura în ordonanţă, procedura insolvabilităţii.
Procedura specială se atribuie la procedura necontencioasă sau graţioasă.  Procedura specială este ordinea  examinării şi soluţionării cauzelor civile privind ocrotirea unor interese legale sau constatarea existenţei sau inexistenţei unor drepturi subiective necontestate, valorificarea cărora este imposibilă fără confirmarea lor  de către instanţa de judecată. 
Procedura specială este reglementată de normele CPC al Republicii Moldova şi de alte legi. Cap. XXIII – XXXIV ale CPC al Republicii Moldova stabilesc doar particularităţile de examinare  a pricinilor în procedură specială, în rest  acestea se examinează după regulile de examinare a acţiunilor civile.
Spre deosebire de procedura în jurisdicţie contencioasă civilă procedura specială îşi are particularităţile sale:

1. Absenţa unui litigiu de drept, materiei contencioase fiindu-i caracteristic conflictul de interese. În acest sens, legea prevede posibilitatea transformării procedurii speciale în procedură contencioasă: conform art.280, alin.(3) CPC RM dacă la depunerea cererii sau la examinarea pricinii se constată un litigiu de drept  ce ţine de competenţa instanţelor judecătoreşti, instanţa scoate cererea de pe rol şi explică petiţionarului şi persoanelor interesate dreptul de a soluţiona litigiul în procedură pe acţiuni civilă la instanţa competentă;

2. Absenţa litigiului de drept determină şi lipsa părţilor în cadrul procedurii speciale, de aceea nu avem reclamant şi pîrît, ci petiţionar şi persoane interesate. Tot din acest considerent în procedură specială nu există astfel de instituţii cum sînt: asigurarea sau recunoaşterea acţiunii, acţiunea reconvenţională sau tranzacţia.

3. Potrivit regulei generale de competenţa instanţelor de judecată în procedură specială sînt doar categoriile de cauze  prevăzute expres, dar nelimitativ de Codul de procedură civilă (art.279 CPC al RM). 

4. Specifice pentru fiecare categorie de pricini examinate în procedură specială sînt regulile de competenţă jurisdicţională, exigenţele de conţinut a cererilor adresate instanţei şi a hotărîrilor pronunţate în urma examinării acestora, ordinea procedurală la faza pregătirii şi examinării în fond a cauzelor menţionate.

Procedura în ordonanţă este o parte componentă a procesului civil şi reprezintă activitatea instanţei de judecată şi a părţilor în legătură cu eliberarea ordonanţei judecătoreşti. Procedura în ordonanţă, ca şi procedura în acţiune civilă, se desfăşoară conform regulilor generale şi parcurge cîteva etape, fiecare cu un obiectiv propriu. Fazele procedurii în ordonanţă se deosebesc de fazele procedurii generale prin termenul de parcurgere a acestor, cît şi prin numărul acţiunilor procesuale care se întreprind. Fazele procedurii în ordonanţă sînt următoarele: intentarea procedurii în ordonanţă; examinarea cererii şi adoptarea ordonanţei judecătoreşti; înştiinţarea debitorului cu privire la ordonanţa judecătorească; anularea ordonanţei judecătoreşti sau eliberarea ordonanţei judecătoreşti creditorului; executarea ordonanţei judecătoreşti

Importanţa instituţiei ordonanţei decurge din natura măsurilor ce pot fi luate de judecător, dar şi din eficienţa deosebită a procedurii instituite în acest scop. Într-adevăr, legea a creat un mijloc procedural rapid şi lipsit de formalism pentru luarea unor măsuri provizorii în cazuri ce reclamă urgenţă.


Scopul ordonanţei este acela de a evita pierderea unui drept care s-ar păgubi prin întîrziere, de a preveni o daună iminentă ce nu s-ar putea repara şi de a înlătura eventualele piedici ivite în cursul executării silite. Este evident că asemenea măsuri şi o intervenţie atît de promptă a justiţiei nu se poate realiza în cadrul procedurii de drept comun, ci numai  în condiţiile unei proceduri simple şi operative.

În acest sens, curriculumul reprezintă un document reglator ce determină competenţele profesionale necesare integrării şi bunei manifestări în cîmpul muncii. Din această perspectivă studiul modulului prezentat este orientat spre familiarizarea cu modificările şi completările care s-au produs în legislaţia procesual civilă a RM,  valorificarea întregului potenţial intelectual al audienţilor pentru a cultiva deprinderi  de veritabil judecător sau procuror,  prezentarea practicii judiciare, inclusiv a Curţii Europene pentru Drepturile Omului pentru a fortifica cunoştinţele asimilate, cultivarea spiritului de respect pentru lege şi pentru justiţiabili.
II. OBIECTIVE GENERALE  ALE DISCIPLINEI
În baza studierii disciplinei „Procedurile necontencioase în procesul civil” - în calitate de component al modului Drept procesual civil, audienţii trebuie

La nivel de cunoaştere şi înţelegere:

· să identifice  corect  felurile de proceduri civile;
· să clarifice esenţa procedurilor necontencioase în raport cu procedurile contencioase şi de control;
· să stabilească legătura dreptului material cu normele de procedură civilă cu caracter necontencios;
· să determine fără echivoc normele procesuale aplicabile pentru examinarea şi soluţionarea diferitor situaţii nelitigioase;

· să definească corect  noţiunile legale şi doctrinale  referitoare la procedura specială, procedura în ordonanţă şi procedura insolvabilităţii;
· să descrie asemănările şi diferenţele dintre procedurile necontencioase;
· să distingă poziţia procesuală a fiecărui participant la proces, drepturile şi obligaţiile lor procesuale în cadrul procedurilor necontencioase;
· să descrie procedura intentării, specificul pregătirii, precum şi problematica  procedurii de judecare a cauzelor civile în proceduri necontencioase;
· să determine obiectul şi sarcina probaţiunii în pricinile civile, precum şi utilizarea mijloacelor de probă ţinînd cont de specificul fiecărui fel de procedură necontencioasă;
· să releve specificul  fazei executării atribuite procedurilor necontencioase;
· să interpreteze corect normele speciale în raport cu cele generale ale  dreptului procesual civil.

La nivel de aplicare:

· să argumenteze raţiunea  reglementărilor procesual civile în domeniul procedurilor necontencioase;
· să sintetizeze carenţe sau  modalităţi corecte de aplicare a normelor speciale de procedură civilă;
· să clarifice competenţa instanţelor judecătoreşti în examinarea şi soluţionarea cererilor în procedura specială, a cererilor de eliberare a ordonanţei;
· să  identifice obiectul şi sarcina probaţiei în diferite categorii de cauze civile examinate în proceduri necontencioase;

· să generalizeze practica judiciară în examinarea şi soluţionarea cererilor în proceduri necontencioase  pentru a determina deficienţele în aplicarea legislaţiei;
· să contribuie la perfecţionarea legislaţiei procesual civile şi activităţii practice a instanţelor judecătoreşti; 
· să efectueze studiul comparativ al legislaţiei procesual civile al Republicii Moldova cu legislaţia procesual civilă a unor state europene şi să înainteze proiecte de perfecţionare a legislaţiei procesual civile.
La nivel de integrare:

· să întocmească actele judecătoreşti de dispoziţie conform cerinţelor normelor de drept procesual civil; 
· să elaboreze proiecte de cercetare ştiinţifică în domeniul dreptului procesual civil;
· să estimeze rolul practicii judiciare în perfecţionarea legislaţiei procesual civile;
· să propună concepţii pentru ameliorarea  activităţii instanţelor de judecată;
· să facă propuneri de compatibilizare a legislaţiei  şi practicii  autohtone cu legislaţia europeană şi practica CEDO;
· să evalueze perspectivele  evoluţiei dreptului procesual civil în Republica Moldova.

III. ADMINISTRAREA DISCIPLINEI

	Codul disciplinei
	Semestrul
	Numărul de ore
	Evaluarea

	
	
	C
	S
	

	SO
	II
	10
	18
	evaluare


IV. TEMATICA ŞI REPARTIZAREA ORIENTATIVĂ A ORELOR

a) Tematica şi repartizarea orientativă a orelor de curs

	Nr.

crt.
	Tema
	Numărul de ore

	1. 
	Esenţa procedurii speciale
	2

	2.
	Particularităţile examinării unor categorii de cereri în procedură specială
	6

	3.
	Procedura în ordonanţă
	2

	
	În total
	10


b) Tematica şi repartizarea orientativă a orelor de seminar
	Nr. crt.
	Tema
	Realizarea în timp (ore)

	1.
	Esenţa procedurii speciale
Seminarul 1
Noţiunea şi esenţa procedurii speciale. Deosebirea procedurii speciale de procedura în jurisdicţie contencioasă: civilă şi juridico-publică (administrativă). Particularităţile de examinare a pricinilor în procedură specială.


	4

	2.
	Particularităţile examinării unor categorii de cereri în procedură specială
Seminarul 1
Competenţa instanţelor judecătoreşti în judecarea pricinilor de constatare a faptelor care au valoare juridică. Condiţiile necesare pentru constatarea faptelor care au valoare juridică. Competenţa jurisdicţională. Cuprinsul cererii. Participanţii la proces.  Hotărîrea instanţei de judecată.

Seminarul 2
Încuviinţarea adopţiei. Procedura prealabilă de sesizare a instanţei. Competenţa jurisdicţională. Cuprinsul cererii de adopţie. Actele care se anexează la cerere. Pregătirea pricinii pentru dezbateri judiciare. Examinarea cererii. Hotărîrea instanţei de judecată şi conţinutul ei.

Seminarul 3

Declararea capacităţii depline de exerciţiu minorului (emanciparea). Condiţiile pentru depunerea cererii. Procedura de examinare a cererii. Hotărîrea instanţei de judecată.

Declararea persoanei dispărută fără urmă sau decedată. Competenţa jurisdicţională. Cuprinsul cererii. Pregătirea pricinii pentru dezbateri judiciare. Participanţii la proces. Examinarea cererii. Hotărîrea instanţei de judecată. Efectele apariţiei sau descoperirii locului de aflare a persoanei declarate dispărută fără urmă sau decedată.

Limitarea în capacitatea de exerciţiu  sau declararea  incapacităţii cetăţeanului. Competenţa jurisdicţională. Cuprinsul cererii. Desemnarea din oficiu a avocatului reprezentant. Ordonarea expertizei de constatare a stării psihice. Participanţii la proces. Particularităţile probaţiunii. Examinarea cererii. Hotărîrea instanţei de judecată. Anularea limitării capacităţii de exerciţiu şi declararea capacităţii.

Seminarul 4 

Încuviinţarea spitalizării forţate şi tratamentului forţat al cetăţeanului. Persoanele autorizate de a sesiza instanţa. Competenţa jurisdicţională. Participanţii la proces. Examinarea cererii. Hotărîrea instanţei de judecată.

Încuviinţarea examenului psihiatric sau  spitalizării în staţionarul de psihiatrie a cetăţeanului fără liber consimţămînt. Persoanele (organele) împuternicite de a sesiza instanţa de judecată. Desemnarea din oficiu a avocatului reprezentant. Competenţa jurisdicţională. Cuprinsul cererii. Examinarea cererii. Hotărîrea instanţei.

Seminarul 5
Restabilirea în drepturile ce izvorăsc din titlurile de valoare la purtător şi din titlurile de valoare la ordin pierdute (procedura de chemare). Depunerea cererii. Cuprinsul cererii. Actele judecătorului după primirea cererii petiţionarului. Actele  judecătorului în caz de primire a cererii deţinătorului hîrtiei de valoare. Examinarea cererii petiţionarului. Hotărîrea instanţei de judecată. Dreptul deţinătorului  hîrtiei de valoare de a înainta o acţiune în legătură cu dobîndirea unui bun fără justă cauză. 

Contestarea  inexactităţii înscrisurilor în registrele de stare civilă. Depunerea cererii şi cuprinsul ei. Competenţa jurisdicţională. Hotărîrea instanţei de judecată.


	10

	3.
	Procedura în ordonanţă
Seminarul 1
Noţiunea şi esenţa procedurii în ordonanţă. Condiţiile de admisibilitate ale procedurii în ordonanţă.  Pretenţiile în al căror temei se emite ordonanţa judecătorească. Depunerea cererii şi cuprinsul ei. Refuzul de a primi cererea. Înlăturarea neajunsurilor din cerere. 

Seminarul 2
Procedura de examinare a  cererii de eliberare a ordonanţei judecătoreşti.  Natura juridică a ordonanţei. Forma şi cuprinsul ordonanţei. Contestarea ordonanţei judecătoreşti. Anularea ordonanţei judecătoreşti. Executarea ordonanţei judecătoreşti.


	4

	
	În total
	18


V. OBIECTIVE DE REFERINŢĂ ŞI CONŢINUTURI

	OBIECTIVE DE REFERINŢĂ
	CONŢINUTURI

	· să definească noţiunea şi esenţa procedurii necontencioase;

· să identifice particularităţile acestei proceduri faţă de procedura contencioasă;

· să argumenteze esenţa, funcţia şi rolul procedurii speciale în sistemul procesului civil;

· să evidenţieze categoriile de pricini care se raportă la procedura specială.
	 Esenţa procedurii speciale
· Procedura specială.
· Procedura necontencioasă. 

· Deosebirile procedurii necontencioase de cea contencioasă şi de cea de control.



	· să caracterizeze procedura de constatare a faptelor care au valoare juridică, să enumere participanţii la proces, condiţiile necesare pentru constarea faptelor care au valoare juridică, să cunoască regulile de examinare a cererii;
· să caracterizeze procedura de încuviinţare a adopţiei, să enumere participanţii la proces şi să cunoască regulile de examinare a cererii;
· să caracterizeze procedura de declarare a persoanei dispărută fără urmă sau decedată;

· să enumere participanţii la proces şi să cunoască regulile de examinare a cererii;
· să caracterizeze procedura de declarare a capacităţii depline de exerciţiu a minorului (emanciparea), să enumere participanţii la proces şi să cunoască regulile de examinare a cererii;
· să caracterizeze procedura de limitare în capacitatea de exerciţiu sau declararea incapacităţii cetăţeanului, să enumere participanţii la proces şi să cunoască regulile de examinare a cererii;
· să caracterizeze procedura de încuviinţare a spitalizării forţate şi tratamentului forţat al cetăţeanului, să enumere participanţii la proces şi să cunoască regulile de examinare a cererii;
· să caracterizeze procedura de încuviinţare a examenului psihiatric sau spitalizării în staţionarul de psihiatrie a cetăţeanului fără liberul lui consimţămînt, să enumere participanţii la proces şi să cunoască regulile de examinare a cererii;
· să caracterizeze procedura de restabilire în drepturi ce izvorăsc din titlurile de valoare la purtător şi din titlurile de valoare la ordin pierdute, să enumere participanţii la proces şi să cunoască regulile de examinare a cererii;
· să caracterizeze procedura de contestare a inexactităţii înscrisurilor în registrele de stare civilă, reconstituirea procedurii judiciare pierdute, să enumere participanţii la proces şi să cunoască regulile de examinare a cererii.

	Particularităţile examinării unor categorii de cereri în procedură specială
· Constatarea faptelor care au valoare juridică.
· Încuviinţarea adopţiei.
· Declararea capacităţii depline de exerciţiu minorului (emanciparea).
· Declararea persoanei dispărută fără urmă sau decedată.
· Încuviinţarea spitalizării forţate şi tratamentului forţat al cetăţeanului.
· Încuviinţarea examenului psihiatric sau  spitalizării în staţionarul de psihiatrie a cetăţeanului fără liber consimţămînt. 
· Restabilirea în drepturile ce izvorăsc din titlurile de valoare la purtător şi din titlurile de valoare la ordin pierdute (procedura de chemare).
· Contestarea  inexactităţii înscrisurilor în registrele de stare civilă.


	· să caracterizeze esenţa procedurii în ordonanţă;

· să evidenţieze particularităţile procedurii în ordonanţă în raport cu alte proceduri;

· să descrie etapele procedurii în ordonanţă;

· să analizeze procedura de contestare a ordonanţei judecătoreşti;

· să caracterizeze specificul executării ordonanţei judecătoreşti;

· să aprecieze importanţa procedurii în ordonanţă.
	Procedura în ordonanţă 

· Procedura în ordonanţă.
· Temeiuri de eliberare a ordonanţei judecătoreşti.
· Temeiuri de refuz în eliberarea ordonanţei judecătoreşti.
· Contestarea ordonanţei judecătoreşti.
· Anularea ordonanţei judecătoreşti. 

· Executarea ordonanţei judecătoreşti.




VI. SUGESTII PENTRU LUCRUL INDIVIDUAL AL AUDIENTULUI

	SUBIECTE/PROBLEME
	MODALITĂŢI DE REALIZARE
	MODALITĂŢI DE EVALUARE

	1. Reconstituirea procedurii (actelor) judiciare pierdute (procedura de reconstituire). Condiţiile pentru depunerea cererii. Procedura de examinare a cererii. Încetarea procesului de reconstituire a procedurii judiciare pierdute.


	1. Întocmirea unui act de dispoziţie a instanţei de judecată în funcţie de nerespectarea cerinţelor faţă de conţinutul cererii pentru reconstituirea judiciară, precum şi a hotărîrii instanţei de judecată.
2. Elaborarea unui plan de acţiuni ale  judecătorului după primirea cererii înaintată în procedura de reconstituire.

	· prezentarea în scris a actelor de dispoziţie întocmite;
· susţinerea  publică a planului de acţiuni întocmit.


NOTĂ: Pentru realizarea obiectivelor tuturor conţinuturilor din curriculum, audientul va realiza forme de activitate individuală, precum:

· studiul notiţelor de curs, ale suporturilor de curs şi manualelor în bibliotecă;

· consultarea comentariilor şi a dicţionarelor de specialitate;

· studiul suportului normativ curent, publicat în Monitorul Oficial al Republicii Moldova;

· studiul practicii judiciare a Curţii Supreme de Justiţie, a altor instanţe judecătoreşti şi organe jurisdicţionale, publicate oficial;

· accesarea, acumularea şi studiul informaţiei  din reţeaua Internet şi din alte surse accesibile.

VII. EVALUAREA DISCIPLINEI

A. Mostră de evaluare curentă:
· Participarea audienţilor în cadrul activităţilor practice (răspunsuri orale, participare la dezbateri, prezentări de rapoarte/comunicări/ informaţii)

· Probe scrise: două testări obligatorii care vor conţine sarcini de mai multe niveluri cu:

· obiective de cunoştinţe;

· obiective de capacităţi;

· obiective de competenţe profesionale şi atitudini.

· Pregătirea unui referat ştiinţific şi/sau aplicativ pe o problemă propusă pentru activităţile individuale.
În cadrul activităţilor practice se va realiza:

· Studierea şi rezolvarea speţelor;

· Activităţi de grup;

· Studii de caz;

· Redactarea de către audienţi a hotărîrilor judecătoreşti, acţiunilor disciplinare, redactare de rechizitorii a ordonanţelor, a rezoluţiilor;

· Studierea dosarelor, a actelor procedurale; 

· Proceduri de interpretare şi aplicare corectă a legii;

· Însuşirea şi aplicarea corectă a terminologiei de specialitate;

· Simularea de procese;

· Studiu individual a literaturii de specialitate, a experienţei naţionale şi internaţionale din domeniu;

· Modelări/simulări de situaţii concrete. 

Testul  nr.1

1. Evidenţiaţi faptele ce pot fi constatate în ordinea procedurii speciale:

a) naşterea copilului de către o femeie concretă;

b) executarea necorespunzătoare a obligaţiilor contractuale;

c) cauzării de prejudiciu;

d) producerii unui accident;

e) apartenenţei livretului militar la o persoană, a cărei nume indicat în livret nu coincide cu numele din buletinul de identitate.

2. În ce cazuri se înaintează cererea cu privire la constatarea decesului la o anumită dată şi în anumite împrejurări?

a) pe parcursul a 3 ani nu sînt ştiri despre locul de aflare a persoanei;

b) la expirarea a 2 ani de la finalizarea operaţiunilor militare nu sînt ştiri despre persoana care a participat la război;

c) actul de deces întocmit nu s-a păstrat în arhivă şi nu poate fi restabilit;

d) persoana a decedat, iar acest fapt nu a fost înregistrat.

3. Indicaţi pricinile ce sînt judecate în ordinea procedurii în ordonanţă:

a) revendicarea unui bun imobil;

b) încasarea pensiei de întreţinere pentru un copil major inapt de muncă;

c) perceperea salariului calculat, dar neachitat la termen;

d) pretenţii ce rezultă din procurarea în credit a unor mărfuri;

e) încasarea pensiei de întreţinere în suma bănească fixă.

4. Cum va proceda judecătorul, dacă debitorul a înaintat obiecţii împotriva ordonanţei judecătoreşti?

a) va elibera ordonanţa creditorului;

b) va anula ordonanţa;

c) va anula ordonanţa şi va examina pricina din oficiu în ordinea procedurii în acţiuni civile.

Testul nr.2

Soluţionaţi speţa: 
Intenţionînd să-şi vîndă casa, ce-i aparţine cu drept de proprietate, Ana Conţescu a depistat că în actul de proprietate numele ei este scris incorect, şi anume - Ana Coţescu. Solicitînd înstrăinarea casei, Ana Conţescu s-a adresat în judecată cu cererea de a  constata faptul că actul constatator de drepturi în privinţa casei îi aparţine ei.  Examinînd pricina instanţa a menţionat în dispozitivul hotărîrii că Ana Conţescu şi Ana Coţescu este una şi aceeaşi persoană. 


Care este obiectul probaţiei în procese de constatare a apartenenţei actelor constatatoare de drepturi? Care acte constatatoare de drepturi nu sînt de competenţa instanţei de judecată? Este redat corect dispozitivul hotărîrii?

B. Mostră  de evaluare sumativă finală: 

TEST
pentru examenul la disciplina Proceduri necontencioase în procesul civil
1. Demonstraţi particularităţile procedurii în ordonanţă (procedurii simplificate) în raport cu procedura în acţiune civilă.
2. Indicaţi acţiunile judecătorului la primirea cererii de eliberare a ordonanţei judecătoreşti  în următoarea situaţie:

Bivol E. s-a adresat în instanţa de judecată către Saikin D., care este cetăţean al Federaţiei Ruse domiciliat în or. Moscova., cu o cerere de eliberare a ordonanţei judecătoreşti cu privire la încasarea pensiei de întreţinere a copilului minor în mărime de ¼ din salariu şi alte venituri;


Examinînd pricina în fond, judecătorul a emis ordonanţa judecătorească cu privire la deposedarea şi vînzarea forţată a bunurilor gajate, după care, o copie a ordonanţei judecătoreşti a fost expediată către debitor. În decursul a 10 zile de la primirea copiei, debitorul a expediat obiecţiile sale invocînd că, şi-a executat benevol obligaţia faţă de creditor şi a achitat datoria, prezentînd dispoziţia de plată.

